                                                         PATVIRTINTA
  Marijampolės „Šaltinio“ progimnazijos 
  direktoriaus 2026 m. spalio 12 d. 
  įsakymu Nr. V-180(1.3.E)

MARIJAMPOLĖS „ŠALTINIO“ PROGIMNAZIJOS PATYČIŲ PREVENCIJOS IR INTERVENCIJOS VYKDYMO TVARKOS APRAŠAS

I SKYRIUS
BENDROSIOS NUOSTATOS

1. Patyčių prevencijos ir intervencijos vykdymo Marijampolės „Šaltinio“ progimnazijoje tvarkos aprašo (toliau – Tvarkos aprašas) paskirtis – padėti užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.
2. Tvarkos aprašas nustato patyčių stebėsenos, prevencijos ir intervencijos vykdymą Marijampolės „Šaltinio“ progimnazijoje (toliau –Progimnazija) (1 priedas).
3. Tvarkos aprašas grindžiamas šiais principais:
3.1. į patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės, tautinės, rasinės priklausomybės, išskirtinių bruožų ar kt.) ir formos;
3.2. kiekvienas Progimnazijos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;
3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.
4. Visi Progimnazijos darbuotojai supažindinami su Tvarkos aprašu per dokumentų valdymo sistemą „Deka Office“. Mokinių tėvus (globėjus, rūpintojus) su Tvarkos aprašu klasių auklėtojai supažindina per pirmąjį tėvų (globėjų, rūpintojų) susirinkimą naujų mokslo metų pradžioje. Mokiniai su Tvarkos aprašu supažindinami per trečią klasės valandėlę rugsėjo mėnesį. Supažindinimo faktas fiksuojamas elektroniniame dienyne TAMO ir (ar) iš elektroninio dienyno atspausdintuose klasės instruktažo lapuose. 
5. Tvarkos apraše vartojamos sąvokos:
5.1. Patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti tiesioginės (atvirai puolant ir (ar) užgauliojant) ir (ar) netiesioginės (skaudinant be tiesioginės agresijos):
5.1.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
5.1.2. fizinės patyčios (smurtas): mušimas, spardymas, spaudimas, dusinimas, užkabinėjimas, turtinė žala ir kt.;
5.1.3. socialinės patyčios: socialinė izoliacija arba tyčinė atskirtis, gandų skleidimas ir kt.;
5.1.4. patyčios kibernetinėje erdvėje: patyčios iš kito asmens naudojantis informacinėmis technologijomis ir (ar) informacinės visuomenės informavimo priemonėmis, siekiant įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui.
5.2. Patyčias patiriantis vaikas – mokinys, iš kurio yra tyčiojamasi.
5.3. Besityčiojantysis – mokinys ar suaugęs, inicijuojantis patyčias ir (ar) prisidedantis prie jų.
5.4. Patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys (-iai) ar kitas suaugęs asmuo.
5.5. Patyčių stebėtojas – mokinys ar suaugęs, matantis ar žinantis apie patyčias.
5.6. Patyčių prevencija – veikla, skirta patyčių rizikai mažinti imantis Progimnazijos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.
5.7. Patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus).
5.8. Patyčių prevencijos ir intervencijos stebėsena – patyčių situacijos Progimnazijoje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.
6. Tvarkos aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Smurto prevencijos įgyvendinimo mokyklose rekomendacijomis, patvirtintomis Švietimo, mokslo ir sporto ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“, Marijampolės savivaldybės tarybos 2017 m. vasario 27 d. sprendimu Nr. 1-42 patvirtintu Patyčių prevencijos ir intervencijos vykdymo Marijampolės savivaldybės bendrojo ugdymo mokyklose tvarkos aprašu, kitais įstatymų įgyvendinamaisiais teisės aktais.

II SKYRIUS
PATYČIŲ STEBĖSENA IR PREVENCIJA PROGIMNAZIJOJE

7. Patyčių prevencija ir intervencija yra svarbi Progimnazijos veiklos dalis, kurios planavimu, organizavimu ir stebėsena rūpinasi Progimnazijos direktorius, vaiko gerovės komisijos nariai, klasių auklėtojai, o ją vykdo visi Progimnazijos bendruomenės nariai.
8. Progimnazijos direktorius yra atsakingas už Tvarkos aprašo parengimą ir vykdymą, už stebėsenos rezultatais paremto kasmetinio Progimnazijos patyčių prevencijos priemonių plano parengimą, pristatymą Progimnazijos bendruomenei ir vykdymą.
9. Patyčių prevencijos ir intervencijos vykdymo tvarkos įgyvendinimą koordinuoja ne mažiau kaip trys Progimnazijos direktoriaus įsakymu paskirti atsakingi asmenys – vaiko gerovės komisijos nariai ir (ar) kiti darbuotojai, kurie kasmet: 
9.1. inicijuoja anoniminę vaikų, tėvų (globėjų, rūpintojų) ir mokytojų apklausą ir apibendrina jos rezultatus;
9.2. surenka apibendrintus duomenis iš klasių auklėtojų dėl Progimnazijoje fiksuotų pranešimų apie patyčias ir atlieka jų analizę (ne rečiau kaip kartą per pusmetį);
9.3. vadovaujantis apklausos ir pranešimų apie patyčias analizės duomenimis rengia patyčių prevencijos ir intervencijos priemonių planą;
9.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;
9.5. teikia siūlymus Progimnazijos direktoriui dėl:
9.5.1. patyčių prevencijos ir intervencijos priemonių įgyvendinimo Progimnazijoje, darbuotojų kvalifikacijos tobulinimo patyčių prevencijos ar intervencijos srityje ir kitais klausimais;
9.5.2. Progimnazijos tvarkos aprašo tobulinimo;
9.6. atlieka kitus Tvarkos apraše numatytus veiksmus.
10. Klasės auklėtojai kasmet išanalizuoja ir apibendrina turimus pranešimus apie patyčias, informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

III SKYRIUS
PATYČIŲ INTERVENCIJA PROGIMNAZIJOJE

11. Visais įtariamų ir realių patyčių atvejais kiekvienas Progimnazijos administracijos atstovas, mokytojas ar švietimo pagalbos specialistas, kitas darbuotojas reaguodamas nedelsiant:
11.1. įsikiša įtarus ir (ar) pastebėjus patyčias – nutraukia bet kokius tokį įtarimą keliančius veiksmus;
11.2. primena mokiniui, kuris tyčiojasi, Progimnazijos nuostatas ir Progimnazijos mokinių elgesio taisykles;
11.3. esant pagalbos mokinio sveikatai ir gyvybei reikalingumui, kreipiasi į pagalbą galinčius suteikti asmenis (tėvus (globėjus, rūpintojus) ar Progimnazijos darbuotojus bei Progimnazijoje dirbantį visuomenės sveikatos priežiūros specialistą) ar institucijas (pvz., policija, greitoji pagalba);
11.4. informuoja klasės auklėtoją, socialinį pedagogą apie įtariamas ir (ar) įvykusias patyčias, atlieka įrašą Netinkamo elgesio žurnale (3 priedas);
11.5. gali teikti pasiūlymus direktoriui dėl patyčių intervencijos priemonių tobulinimo.
12. Progimnazijos administracijos atstovo, mokytojo, švietimo pagalbos specialisto ar kito darbuotojo veiksmai, atliekami nedelsiant, įtarus ir (ar) pastebėjus patyčias kibernetinėje erdvėje ar gavus apie jas pranešimą:
12.1 išsaugo vykstančių kibernetinių patyčių įrodymus ir nedelsiant imasi visų reikiamų priemonių kibernetinėms patyčioms sustabdyti;
12.2. įvertina grėsmę mokiniui, jo sveikatai ir esant poreikiui kreipiasi į pagalbą galinčius suteikti asmenis (tėvus (globėjus, rūpintojus) ar Progimnazijos darbuotojus bei Progimnazijoje dirbantį visuomenės sveikatos priežiūros specialistą) ar institucijas (pvz., policija, greitoji pagalba);
12.3. surenka informaciją apie besityčiojančių tapatybę, dalyvių skaičių ir kitus galimai svarbius faktus;
12.4. informuoja klasės auklėtoją, socialinį pedagogą apie kibernetines patyčias ir pateikia įrodymus (išsaugotą informaciją);
12.5. gali teikti pasiūlymus direktoriui dėl kibernetinių patyčių intervencijos priemonių tobulinimo.
13. Klasės auklėtojas/socialinis pedagogas gavęs informaciją apie įtariamas ir (ar) įvykusias patyčias:
13.1. užpildo Progimnazijoje nustatytą pranešimą apie patyčias/smurtą (2 priedas);
13.2. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus (globėjus, rūpintojus) dalyvauti pokalbiuose.
14. Klasės auklėtojas/socialinis pedagogas nesiliaujant patyčioms ar esant sudėtingesniam patyčių atvejui kreipiasi į Progimnazijos vaiko gerovės komisiją ar konkrečius Tvarkos apraše nurodytus asmenis ir perduoda surinktus faktus apie netinkamą elgesį.
15. Progimnazijos vaiko gerovės komisija (ar konkretūs Tvarkos apraše nurodyti asmenys) įvertinusi turimą informaciją:
15.1 numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus) esant poreikiui koreguoja veiksmų planą;
15.2. informuoja apie esamą situaciją Progimnazijos direktorių, vietos savivaldos institucijas, atsakingas už vaiko gerovę bei Marijampolės savivaldybės administracijos Švietimo, kultūros ir sporto skyrių;
15.3 gali teikti pasiūlymus direktoriui dėl patyčių intervencijos priemonių tobulinimo.
16. Mokiniui, pasityčiojus iš Progimnazijos administracijos atstovo, mokytojo, švietimo pagalbos specialisto ar kito darbuotojo, asmuo, pastebėjęs ir (ar) įtaręs patyčias, turi nedelsiant informuoti Progimnazijos direktorių, kuris imasi Tvarkos apraše ar kituose Progimnazijos dokumentuose numatytų veiksmų.
17. Administracijos atstovui, mokytojui, švietimo pagalbos specialistui ar kitam darbuotojui, pasityčiojus iš mokinio, asmuo, pastebėjęs ir (ar) įtaręs patyčias, turi nedelsiant informuoti Progimnazijos direktorių (jo nesant  direktoriaus pavaduotoją), kuris imasi šių veiksmų:
17.1. imtis priemonių, kad būtų sustabdyti bet kokie pastebėti ar pranešti patyčių bei smurtinio elgesio veiksmai;
17.2. ištirti situaciją;
17.3. suteikti psichologinę ar kitą reikiamą pagalbą nukentėjusiam asmeniui;
17.4. atsižvelgiant į situaciją, inicijuoti teisės aktuose numatytas drausmines ar poveikio priemones pažeidimą įvykdžiusiam darbuotojui.
18. Progimnazijos direktorius (jo nesant direktoriaus pavaduotojas), sužinojęs apie Progimnazijos darbuotojo patiriamas patyčias arba Progimnazijos darbuotojo tyčiojimąsi, privalo nedelsiant:
18.1. imtis priemonių, kad būtų sustabdyti bet kokie pastebėti ar pranešti patyčių bei smurtinio elgesio veiksmai;
18.2. ištirti situaciją;
18.3. suteikti psichologinę ar kitą reikiamą pagalbą nukentėjusiam asmeniui;
18.4. atsižvelgiant į situaciją, inicijuoti teisės aktuose numatytas drausmines ar poveikio priemones pažeidimą įvykdžiusiam darbuotojui.
19. Apie nustatytus vaiko teisių pažeidimus Progimnazija informuoja kompetentingas valstybės ir Marijampolės savivaldybės institucijas.
20. Kitiems patyčių dalyviams pagal individualius poreikius Progimnazijoje teikiama švietimo pagalbos specialistų ar pedagogų pagalba.
21. Tais atvejais, kai yra kitos priežastys, dėl kurių negali būti teikiama švietimo ar kita pagalba ar netikslinga ją teikti Progimnazijoje, klasės auklėtojas ir (ar) administracijos atstovas nukreipia mokinį ir jo tėvus (globėjus, rūpintojus) į Marijampolės savivaldybės švietimo pagalbos įstaigą.

IV SKYRIUS
BAIGIAMOSIOS NUOSTATOS

22. Progimnazija vykdo ilgalaikę tikslinę smurto prieš vaikus prevencinę programą „Esame saugūs“. 
23. Mokinių saugumą pertraukų metu Progimnazijoje mokytojai ir švietimo pagalbos specialistai užtikrina pagal Progimnazijos direktoriaus patvirtintą Mokytojų ir švietimo pagalbos specialistų budėjimo grafiką.
24. Duomenys apie mokinį yra konfidencialūs ir naudojami atsižvelgiant į Bendruosius duomenų apsaugos reikalavimus (BDAR). 
25. Progimnazijos direktorius metinėje veiklos ataskaitoje Marijampolės savivaldybės tarybai pateikia informaciją apie Tvarkos aprašo įgyvendinimą, Progimnazijoje naudojamas aktyvias patyčių prevencijos priemones ir nustatytus patyčių atvejus bei į juos reaguojant atliktus veiksmus.
26. Tvarkos aprašas skelbiamas Progimnazijos internetinėje svetainėje https://saltinio.lt/

____________________

Smurto ir patyčių prevencijos ir intervencijos vykdymo
Marijampolės „Šaltinio“ progimnazijoje
tvarkos aprašo
1 priedas

MARIJAMPOLĖS „ŠALTINIO“ PROGIMNAZIJOS
REAGAVIMO Į SMURTĄ AR PATYČIAS PLANAS IR PAGALBA

	PASTEBĖJUS AR ĮTARUS SMURTĄ/PATYČIAS


ꜜ
	Bet kuris progimnazijos darbuotojas privalo nedelsiant reaguoti ir stabdyti smurtą ar patyčias


ꜜ
	Apie įvykį nedelsiant pranešti klasės auklėtojui/socialiniam pedagogui. Ne esant klasės auklėtojui/socialiniam pedagogui, kreipiamasi į kuruojantį pavaduotoją


ꜜ
	Klasės auklėtojas/socialinis pedagogas skubiai aiškinasi situaciją, kalbasi su mokiniais, jų tėvais, stebi situaciją, teikia pagalbą pats arba kreipiasi į specialistus 


ꜜ
	Pastebėjus, kad smurtas ar patyčios kartojasi, užpildo pranešimo apie smurtą ir patyčias formą (Priedas Nr.2) ir perduoda VGK grupės nariui, informuoja kuruojantį pavaduotoją


ꜜ
	VGK narys, priėmęs užpildytą formą:


 ꜜ
	Imasi spręsti smurto ar patyčių situaciją, bendrauja su patyčių dalyviais, jų tėvais, teikia pagalbą


                                                        ꜜ
	Reikalui esant, kviečia VGK posėdį ir imasi spręsti smurto ar patyčių situaciją, bendrauja su patyčių dalyviais, jų tėvais, teikia pagalbą. 
VGK esant reikmei bendradarbiauja su Marijampolės savivaldybės institucijomis





___________________________

Smurto ir patyčių prevencijos ir intervencijos vykdymo
Marijampolės „Šaltinio“ progimnazijoje
tvarkos aprašo
2 priedas

MARIJAMPOLĖS „ŠALTINIO“ PROGIMNAZIJOS
PRANEŠIMAS APIE PATYČIAS/SMURTO ATVEJĮ
______________
Pranešimo data

I. Bendrieji duomenys
	Kada įvyko smurto/
patyčių atvejis (data,
val.):
	

	Kur įvyko atvejis:
	

	Kas pranešė apie atvejį:
	

	Pažymėkite, koks tai
atvejis:
	 smurto                               patyčių

	Kokia patyčių forma naudota ar įtariama, kad buvo naudota (pabraukti arba įrašyti):

	Žodinės: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

	Fizinės: mušimas, spardymas, spaudimas, dusinimas, užkabinėjimas, turtinė
žala ir kt.;

	Socialinės: socialinė izoliacija arba tyčinė atskirtis, gandų skleidimas ir kt.;

	Elektroninės: skaudinančių ir gąsdinančių asmeninių tekstinių žinučių ir/ar
paveikslėlių siuntinėjimas, viešų gandų skleidimas, asmeninių duomenų ir
komentarų skelbimas, tapatybės pasisavinimas siekiant sugriauti gerą vardą
arba santykius, pažeminti ir kt.

	Kita:

	Ar patyčios pasikartojančios? (jau buvo
panašių atvejų, susijusiais su išvardintais
asmenimis)
	
 Taip             Ne



II. Duomenys apie smurto ar patyčių atvejo dalyvius
	Asmens, patyrusio smurtą ar
patyčias, vardas, pavardė (jei
mokinys, nurodoma ir klasė)
	

	Asmens(-ų), kuris(-ie) smurtavo
ar tyčiojosi, vardas, pavardė (jei
mokinys, nurodoma ir klasė)
	

	Asmens(-ų), stebėjusio(-ių)
smurtą ar patyčias, vardas,
pavardė (jei mokinys, nurodoma
ir klasė)
	



III. Įvykio aprašymas
	









III. Veiksmų planas
	Su asmeniu, patyrusiu smurtą/patyčias
	

	Su asmeniu(-imis), kuris(-ie)
smurtavo/ tyčiojosi
	

	Su stebėtojais
	

	Su smurto/ patyčių dalyvių tėvais
	

	Su kitais Progimnazijos
darbuotojais
	

	Kita (įrašyti)
	




__________________________                                ___________________
Klasės auklėtojo vardas, pavardė                                                        (parašas)
___________________________                               ___________________
Socialinio pedagogo vardas, pavardė                                                    (parašas)

























Smurto ir patyčių prevencijos ir intervencijos
vykdymo Marijampolės „Šaltinio“
progimnazijoje tvarkos
3 priedas

MARIJAMPOLĖS „ŠALTINIO“ PROGIMNAZIJOS
NETINKAMO ELGESIO ATVEJŲ REGISTRACIJOS ŽURNALAS

	Eil.
Nr.
	Data
	Laikas
	Vieta
	Pastebėtas besityčiojantis mokinys (vardas, pavardė, veikla)
	Klasė
	Patyčias pastebėjęs darbuotojas (pareigos, vardas, pavardė)
	Imtasi priemonių

	
	
	
	
	
	
	
	




_________________________
